recursal/SuperWikiNEXT-32B huggingface dataset:
**உரோசா மின்சிட்டு** (*Rosy minivet*)(*பெரிகுரோகோடசு ரோசசு*) என்பது *கேம்பேபாகிடே* குடும்பத்தில் உள்ள ஒரு பறவை சிற்றினமாகும். ஆணின் இறக்கைகள் மற்றும் வாலில் அடர் இளஞ்சிவப்பு/இளஞ்சிவப்பு நிறமும், மற்ற மின்சிட்டுகளில் பிரகாசமான மஞ்சள் நிறத்திற்கு எதிராகப் பெண் ஆலிவ்/ஆலிவ் மஞ்சள் நிறமும் இருப்பதால் இவை மற்ற மின்சிட்டுகளிலிருந்து வேறுபடுகிறது. ஆண் மற்றும் பெண் இரு மின்சிட்டுகளும் மேலே சாம்பல் நிறத்தில் காணப்படும்.

பரவல்
-----

உரோசா மின்சிட்டு ஆப்கானித்தான், வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்தியாவில், இமயமலையின் மேற்கிலிருந்து கிழக்கே அருணாச்சல பிரதேசம் மற்றும் நாகாலாந்து மற்றும் மணிப்பூர் மலைகளில் காணப்படுகிறது. தீபகற்பத்தில் குளிர்காலத்தில் காணப்படும். உரோசா மின்சிட்டின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

படங்கள்
-------

* உரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியாஉரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியா
* உரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியாஉரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியா

மேற்கோள்கள்
-----------

1. ↑  BirdLife International (2018). "*Pericrocotus roseus*". *IUCN Red List of Threatened Species* **2018**: e.T22706728A130426419. doi:10.2305/IUCN.UK.2018-2.RLTS.T22706728A130426419.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1028567
* விக்கியினங்கள்: Pericrocotus roseus
* BirdLife: 22706728
* ஈபேர்டு: rosmin1
* Euring: 10280
* GBIF: 2486815
* iNaturalist: 7862
* IRMNG: 10216359
* ITIS: 561923
* IUCN: 22706728
* என்.சி.பி.ஐ: 424828
* Xeno-canto: Pericrocotus-roseus

 |
**சங்கர் சிங்** (*Shankar Singh*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். வடக்கு பீகார் விடுதலை இராணுவத்தின் தளபதியான இவர், பீகார் சட்டமன்றத்தின் முன்னாள் உறுப்பினரும் ஆவார். லோக் ஜனசக்தி கட்சியின் வேட்பாளராகவும் இவர் பரிந்துரைக்கப்பட்டார்.

வாழ்க்கைக் குறிப்பு
-------------------

பூர்ணியா மாவட்டத்தில் இருந்த இந்துசுதானி அவாம் மோர்ச்சா கட்சியின் மாவட்டத் தலைவியான பிரதிமா குமாரியை சங்கர் சர்மா திருமணம் செய்து கொண்டார்.

தொழில்
------

2000 ஆம் ஆண்டில் பூட்டன் சிங் கொல்லப்பட்டதைத் தொடர்ந்து, வடக்கு விடுதலை இராணுவம் கட்சியின் தலைமை சங்கர் சிங்கால் கைப்பற்றப்பட்டது. வடக்கு விடுதலை இராணுவம் என்பது பூர்ணியாவில் பப்பு யாதவின் வளர்ந்து வரும் செல்வாக்கை எதிர்த்து பூட்டன் சிங்கால் உருவாக்கப்பட்ட ஒரு ராசபுதன போராளிகள் குழுவாகும். சங்கர் சிங்கின் கீழ், போராளிகள் வாக்காளர்களை அச்சுறுத்தி செல்வாக்கு செலுத்துவதன் மூலமும், பிராந்தியத்தில் சாவடிகளை கைப்பற்றுவதன் மூலமும் அரசியல் செல்வாக்கு பெற்றனர். உயர் சாதி வேட்பாளர்கள் தங்கள் பிரச்சாரத்திற்கு ஆதரவைத் தேடத் தொடங்கினர். பாரதிய சனதா கட்சியில் உள்வாங்கப்பட்ட உதய் பப்பு சிங்கையும் போராளிகள் வளர்த்து ஆதரித்தனர். 2004-2014 ஆண்டுகள் வரை இரண்டு முறை பூர்ணியா தொகுதியில் இருந்து இவர் நாடாளுமன்ற உறுப்பினரானார். சங்கர் சிங்கிற்கு லோக் சனசக்தி கட்சியின் உறுப்பினர் பதவி வழங்கப்பட்டது. பிப்ரவரி 2005 ஆம் ஆண்டு பிப்ரவரியில் இவர் தேர்ந்தெடுக்கப்பட்ட ரூபாலி தொகுதியில் இருந்து அதன் வேட்பாளராக நிறுத்தப்பட்டார்.

மேற்கோள்கள்
-----------

1. ↑  Raj, Dev (5 November 2015). "In two battles, it's dons vs dons via the missus". *Telegraph India* (ஆங்கிலம்). 2020-04-27 அன்று பார்க்கப்பட்டது.
2. ↑  Mishra, Dipak (9 February 2005). "Dons in doomsland make poll a boom-boom affair | Patna News - Times of India". *தி டைம்ஸ் ஆஃப் இந்தியா* (ஆங்கிலம்). 2020-04-27 அன்று மூலதளத்திலிருந்து பரணிடப்பட்டது எடுக்கப்பட்டது.
3. ↑  "पूर्व विधायक शंकर सिंह को फंसाने की कोशिश : प्रतिमा कुमारी". *Live Hindustan* (hindi). 8 August 2018. 2020-04-29 அன்று பார்க்கப்பட்டது.CS1 maint: Unrecognized language (link)
4. ↑  Prasad, Bhuvaneshwar (27 April 2000). "Butan killing: police still clueless". *தி டைம்ஸ் ஆஃப் இந்தியா* (ஆங்கிலம்). 2020-04-29 அன்று பார்க்கப்பட்டது.
5. ↑  Anwar, Tarique (12 October 2015). "The gangs of Purnea: The journey of gangsters from intimidation to elections". *Firstpost*. 2020-04-29 அன்று பார்க்கப்பட்டது.
6. ↑  "General Election, 2004 (Vol I, II, III)". *இந்தியத் தேர்தல் ஆணையம்*.
7. ↑  "Constituency wise Detailed Results - 2009". *இந்தியத் தேர்தல் ஆணையம்*.
8. ↑  "Bihar 2005". *இந்தியத் தேர்தல் ஆணையம்*.
**காரைக்காலம்மையார் கோயில்** என்பது புதுச்சேரி மாநிலத்தில் காரைக்கால் நகரில் அமைந்துள்ள கோயிலாகும். இக்கோயில் நாயன்மார்களுள் ஒருவரான காரைக்கால் அம்மையாரை மூலவராக கொண்டதாகும். இந்தக் கோயில் காரைக்கால் சோமநாதர் சிவாலயத்தினுள் காணப்படுகிறது. 

காரைக்கால் அம்மையார் கோயிலின் முன்மண்டபத்தில் வண்ண ஓவியங்கள் வரையப்பட்டுள்ளன. காரைக்கால் அம்மையாரின் சன்னதியின் சுதை சிற்பங்களில் அவரின் வாழ்க்கை வரலாறு வடிக்கப்பட்டுள்ளது. கோயிலின் பிரகாரத்தில் ஓவியங்கள் வரையப்பட்டுள்ளன.

தலவரலாறு
--------

காரைவனம் என்று அழைக்கப்பட்ட பகுதியாக தற்போதைய காரைக்கால் அமைந்திருந்தது. அங்கு தனதத்தன் - தர்மவதி தம்பதியினர் வாழ்ந்தனர். அவர்களுக்கு புனிதவதி எனும் மகள் இருந்தாள். அவள் சிவபெருமானின் மீது அளவுகடந்த பக்தி கொண்டிருந்தாள். தனதத்தர் வனிகர் குலத்தலைவன் ஆதலால் புனிதவதிக்கு திருமண வயது வந்ததும், பரமதத்தன் எனும் பெயருடைய வணிகருக்கு திருமணம் செய்து கொடுத்தார். 

புனிதவதியின் பக்தியை சோதிக்க இறைவன் திருவிளையாடல் நடத்தினார். ஒரு நாள் சிவபக்தர் மூலமாக சுவைமிகுந்த இரு மாங்கனிகள் பரமதத்தனுக்கு கிடைத்தது. அதை வீட்டிற்கு பணியாட்கள் மூலம் கொடுத்து அனுப்பினான். புனிதவதி சைவ சமயத்தவள் என்பதால் அடியாருக்கு உணவிடும் வழக்கத்தை கொண்டிருந்தாள். அன்றும் ஒரு அடியார் வீட்டிற்கு உணவருந்த வர, அவருக்கு மாங்கனிகளில் ஒன்றைப் படைத்தார். பரமதத்தனுக்கு இந்த சைவ மரபில் நாட்டம் இல்லையென்பதால், அவனிடம் அடியாருக்கு உணவிடுவதை பற்றி புனிதவதி தெரிவிப்பதில்லை. 

பரமதத்தன் உணவருந்த வரும் போது, அவனுக்கு மீதமிருந்த மாங்கனியைப் படைத்தார். அதனுடைய சுவையில் மயங்கிய பரமதத்தன் மற்றொரு கனியையும் தனக்கே வைக்கும்படி கூறினான். கணவனின் ஆசையை நிறைவேற்ற எண்ணிய புனிதவதி, சமையல் அறைக்குச் சென்று இறைவனை வேண்டி மாங்கனியொன்றைப் பெற்றாள். அதை கணவன் பரமதத்தனுக்குப் படைத்தார். முதலில் உண்ட கனியை விட தற்போது உண்ட கனி மேலும் சுவைமிக்கதை அறிந்து அதன் காரணத்தினை வினவினான். புனிதவதியும் இக்கனி இறைவன் தந்தது என்றாள். அவள் கூறியதை கேட்டு வியப்படைந்து தற்போதும் அது போல கனியை இறைவனிடமிருந்து பெற்று காட்டு என்றான். புனிதவதியும் இறைவனை வேண்டி கனியைப் பெற்றாள். அதைக் கண்டு புனிதவதி வணக்கத்திற்கு உரியவள் என்று பரமதத்தன் முடிவு செய்தான்.

அவளைப் பிரிந்து வேறிடம் சென்று வேறு பெண்ணை திருமணம் செய்து இல்லறம் நடத்தி குழந்தைப் பெற்றான். அப்பெண்ணிற்கு புனிதவதி என்ற தன் முதல் மனைவியின் பெயரையே இட்டான். புனிதவதியை குடும்பத்தினருடன் சென்று காலில் விழுந்து வணங்கினான்.

புனிதவதி இனி இல்லற வாழ்வு வேண்டாம் என தன்னுடைய உடலை பேயுருவமாக மாற்றி இறைவன் மீது பாடல்கள் பாடினார். கைலாயம் வருக என இறைவன் அழைத்தமையால் அவ்விடம் சென்றார். இறைவன் வசிக்கும் இடத்தில் காலால் நடந்து செல்ல கூடாதென தலையால் நடந்து சென்றார். அதைக் கண்ட சிவபெருமான் "அம்மையே" என அழைத்தார்.

மாங்கனித் திருவிழா
------------------

இக்கோயிலில் நடைபெறும் மாங்கனித் திருவிழா பெரும் சிறப்பு பெற்றதாகும்.

படத்தொகுப்பு
------------

* காரைக்கால் அம்மையார் சுதை சிற்பம்காரைக்கால் அம்மையார் சுதை சிற்பம்
* காரைக்கால் அம்மையார் கோயில் உள்தோற்றம்காரைக்கால் அம்மையார் கோயில் உள்தோற்றம்
* காரைக்கால் அம்மையார் புனிதவதி சுதைசிற்பம்காரைக்கால் அம்மையார் புனிதவதி சுதைசிற்பம்
* காரைக்கால் அம்மையார் சுதைசிற்பம்காரைக்கால் அம்மையார் சுதைசிற்பம்

ஆதாரங்கள்
---------

1. ↑  "Karaikal Ammayar Temple : Karaikal Ammayar Karaikal Ammayar Temple Details - Karaikal Ammayar- Karaikal - Tamilnadu Temple - காரைக்காலம்மையார்".
2. ↑
**செயிண்ட் எலனா கொண்டலாத்தி** *(Saint Helena Hoopoe),* செயிண்ட் எலனா பெரும் கொண்டலாத்தி அல்லது பெரும் கொண்டலாத்தி என்று அழைக்கப்படுவது உப்பிடே குடும்பத்தில் அழிந்துபோன *உப்புபா அண்டாய்சு* (Upupa antaios) எனும் சிற்றினப் பறவையாகும். இந்தப் பறவையானது முழுமையற்ற எலும்புக்கூடு படிமத்தின் வழியே அறியப்படுகிறது. கடைசியாக இந்தப் பறவை 1550ஆம் ஆண்டில் காணப்பட்டது.

இது தெற்கு அட்லாண்டிக்கில் உள்ள செயிண்ட் எலனா தீவுக்குச் சொந்தமானது. இது பெரும்பாலும் பறக்க இயலா பறவை போன்றே காணப்பட்டது. இந்த சிற்றினங்கள் குறித்த முதல் பகுப்பாய்வைப் இங்கிலாந்து விலங்கியலார் பிலிப் ஆசுமோல் 1963இல் மேற்கொண்டார். கிழக்கு செயின்ட் எலினாவில் உலர் குடல் வண்டல் இல் கண்டுபிடிக்கப்பட்டது. இங்கு கண்டுபிடிக்கப்பட்ட மேற்கையின் நீண்ட எலும்பு மற்ற உப்பிடே குடும்ப உறுப்பினர்களிடமிருந்து வேறுபாடுடையதாக இருந்தது.

1975ஆம் ஆண்டில் தொல்லுயிரியல் நிபுணர் ஸ்டோர்ஸ் எல். ஓல்சன் கோராகாய்டுகள் மற்றும் இடது தொடையுடன் கூடிய முழுமையற்ற எலும்புக்கூட்டினைக் கண்டுபிடித்தார்.

மேற்கோள்கள்
-----------

1. 1 2  BirdLife International (2016). "*Upupa antaios*". *IUCN Red List of Threatened Species* **2016**: e.T22728670A94993541. doi:10.2305/IUCN.UK.2016-3.RLTS.T22728670A94993541.en.. பார்த்த நாள்: 12 November 2021.
2. 1 2  Storrs L. Olson. (1975). Paleornithology of St Helena Island, south Atlantic Ocean. *Smithsonian Contributions to Paleobiology* **23**.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q941714
* BirdLife: 22728670
* ஈபேர்டு: sthhoo1
* பாசில்வொர்க்சு: 335275
* GBIF: 5788440
* iNaturalist: 114775
* IUCN: 22728670
* Xeno-canto: Upupa-antaios

 |
**பிரகாஷ் கவுர்** ( Parkash Kaur) (பிறப்பு: 1919 செப்டம்பர் 19 - இறப்பு: 1982 நவம்பர் 2) இவர் ஓர் பஞ்சாபி பாடகராவார். இவர் முக்கியமாக பஞ்சாபி நாட்டுப்புற பாடல்களைப் பாடியுள்ளார். தனது சகோதரி சுரிந்தர் கவுருடன் சேர்ந்து, இந்த வகையை முன்னோடியாகவும் பிரபலப்படுத்தியதற்காகவும் இவர் பாராட்டப்பட்டார். பிரகாஷ் கவுர் பஷ்தூ நாட்டுப்புற பாடல்களையும் பாடியுள்ளார்.

ஆரம்ப கால வாழ்க்கை
------------------

கவுர் பிரித்தானிய இந்தியாவின் ஒரு பகுதியாக இருந்த லாகூரில் ஒரு பஞ்சாபி - சீக்கிய குடும்பத்தில் பிறந்தார். இவர், பிரபல பஞ்சாபி பாடகரும், பாடலாசிரியருமான சுரிந்தர் கவுரின் மூத்த சகோதரி ஆவார்.

தொழில்
------

1941 ஆம் ஆண்டில் 'பெஷாவர் வானொலியில்' ஒரு நேரடி நிகழ்ச்சியில் கவுர் அறிமுகமானார். பின்னர் 1934 ஆகஸ்ட் 31அன்று இவரும் இவரது தங்கை சுரிந்தர் கவுரும் எச்.எம்.வி விளம்பரத்திற்காக தாங்கள் இணைந்து பாடிய முதல் பாடலான "*மாவன் 'தே தீன் ரால் பைத்தியன்* "என்பதை வெளிய்ட்டனர். இந்திய துணைக் கண்டம் முழுவதும் இவ் இவர்களை பிரபலப்படுத்தியது.

மேற்கோள்கள்
-----------

1. ↑  PARKAASH KAUR IN PASHTO – RASHA TAPOOS LA ZAMA YARA – 1930s,youtube
2. ↑  யூடியூபில் Surinder Kaur and Parkash Kaur Manwan Te Dhiyaan Ral Bethiyan Ni
சித்திரக் கவி, அட்ட நாக பந்தம், தமிழழகன் பாடலும் படமும், பாடல் "பாரதிக் கெல்லை பாருக்குள்ளே இல்லை" கருத்து - கலைக்கு எல்லை கற்பனையே
**சித்திரக்கவி** என்பது தமிழில் காணப்படும் இலக்கியப் பாங்குகளில் ஒன்று. தொல்காப்பியம் குறிப்பிடும்  வண்ணங்கள் சித்திரக் கவிகளின் தோற்றுவாய். திருமங்கையாழ்வாரால் பாடப்பட்ட "திருஎழுகூற்றிருக்கை" ஓவியப் பாங்குடன் அமைந்த சித்திரக்கவி. இவரைப் பின்பற்றி அருணகிரிநாதரும் அமைத்துள்ளார். இவர்களின் வரிசையில் பாம்பன் சுவாமிகளும் சித்திரக்கவிகள் படைத்துள்ளார்.

விளக்கம்
--------

எல்லா பொருள்களும் முழுமையுர உணரும் பரஞானம் வாய்ப்பதற்காக அருளப் பட்டவை சித்திரக்கவிகள்" என்று சேக்கிழார் கூறியுள்ளார் (பெரிய புராணம் 2179 & 2180). பாடுபவரின் மொழிபுலமை மற்றும் மொழியின் செழுமையை மற்றவர்களுக்கு வெளிப்படுத்தும்படி அமைந்தவை சித்திரக்கவிகள் என்பது ஆய்வலர் முடிவு. தமிழ் தவிர பிற மொழிகளில் இந்த கவி அமைப்பு கிடையாது என்று கருதப்படுகிறது.

சில வகையான சித்திரக் கவிகள்
---------------------------

* அட்டநாக பந்தம்
* எழுத்துவர்த்தனம்
* மாலை மாற்று

பாம்பன் சுவாமிகள்
-----------------

பாம்பன் குமரகுருதாச சுவாமிகள் இராமேசுவரம் அருகில் உள்ள பாம்பன் என்னும் ஊரில் சாத்தப்பிள்ளை - செங்கமல அம்மாள் ஆகியோருக்கு 1853 (தோரயமாக) பிறந்தவர். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தனது படல்களாலும், சாத்திரங்களாலும் தொண்டாற்றினார். அவர் பிரப்பன்வலசை என்ற ஊரில் 35 நாட்கள் கடுந்தவம் புரிந்து முருகப்பெருமானிடம் நேரில் உபதேசம் பெற்றதாக நம்பப்படுகிறது.. உபநிஷத்துகளிலும், சிவாகமங்களிலும் கூறப்பட்டுள்ள சந்நியாச விதிமுறைகளை தவறாது கடைப்பிடித்தர். அவர் இயற்றிய படல்களின் எண்ணிக்கை 6666. இவற்றை 6 மண்டலங்கலாக வகுத்துள்ளார். வடசொல் கலவாது, தூய தமிழ்ச் சொற்களைக் கொண்டு "சேந்தன் செந்தமிழ்" என்னும் நூலையும் எழுதி உள்ளார். பாம்பன் சுவாமிகள் இயற்றிய 6 மண்டலங்களில் 2வது மண்டலத்தைச் சேர்ந்த திருவலங்கற்றிரட்டு 2ம் காண்டம் முழுவதும் நான்கு வகைப் பாக்களையும் அவற்றின் பாவினங்களையும் யாப்பிலக்கண ஐயங்களை போக்குமாறு முருகப்பெருமானை பாடுபொருளாகக் கொண்டு உதாரணச் செய்யுட்களாகப் பாடப்பெற்றவையாகும். இவற்றுள் வெள்ளியல், ஆசிரியவியல், கலியியல், வஞ்சியியல், எனும் நான்கு செய்யுட் பிரிவுகளிலும் எண்ணற்ற சித்திரக்கவிகள் பாடியுள்ளார். 4ம் மண்டலத்தைச் சேர்ந்த பத்து பிரபந்தம் முழுவதுமே சித்திரக்கவிகளாக அமைத்து பாடியுள்ளார். சித்திரக்கவிகளுக்கு உள்ளே பல சித்திரக்கவிகளை அமைத்து விசித்திரக்கவிகளாக இயற்றியுள்ளார். சந்தங்களும் அமைதுள்ளார்.எடுத்துக்காட்டாக சஸ்த்ர பந்த்ம், மயூர பந்தம், கமல பந்தம், மாலைமாற்று, காதை கரப்பு, இரத பந்தம், சதுரங்க பந்தம், ஒற்றிலாச் சுழிகுளம், சருப்பதோ பத்திரம், அந்தாதித் தொடை நான்காரைச் சக்கரம், நாற்கூற்றிருக்கை, துவிதநாக பந்தம் என பல வகைகள் ஆய்வாளர்களுக்கு பொக்கிஷமாக உள்ளன. பாம்பன் சுவாமிகள் மே 30, 1929 அன்று சமாதி அடைந்தார். அவரது சமாதி கோவில் சென்னை - திருவான்மியூரில் உள்ளது.

துணை நூல்கள்
------------

* 1)முதல் மண்டலமகிய குமரகுருதாச சுவாமிகள் பாடல், 1986, பாம்பன் மெர்கண்டைசர்ஸ் வெளியீடு
* 2)சித்திரக்கவிகள், 1998, பங்கஜம் பதிப்பகம் வெளியீடு

அடிக்குறிப்பு
-------------

1. ↑  (சபாரத்தினம்,1986)
2. ↑  (இராமன், 1998)
**கலாமண்டலம் பத்மநாபன் நாயர்** (1928-2007) ஒரு சிறந்த கதகளி நிபுணராக இருந்தார். தென்னிந்திய மாநிலமான கேரளாவிலிருந்து பாரம்பரிய நடனம்-நாடகம் குறித்த ஒரு ஆசிரியராகவும், கோட்பாட்டாளராகவும், ஒரு சில உண்மை நூல்களை எழுதியவராகவும் இவரது திறன்களுக்காக அறியப்பட்டார். கதகளியின் குரு பட்டிக்கம்தோடி இராவுன்னி மேனனின் மகனான பத்மநாபன் நாயர் கேரள கலாமண்டலத்தின் ஆரம்பகால மாணவர்களில் ஒருவராக இருந்தார். பின்னர் இவர் அதன் ஆசிரியராக சேர்ந்து 1990இல் அதன் முதல்வராக ஓய்வு பெற்றார். இவர் 2007 ஏப்ரல் 3 அன்று, ஷொரனூரில் உள்ள தனது வீட்டில் காலமானார். அங்கு இவர் தனது மனைவியும் மோகினியாட்டத்தின் நிபுணரும், குருவுமான கலாமண்டலம் சத்தியபாமாவுடன் தங்கியிருந்தார்.

ஆரம்பகால வாழ்க்கை
-----------------

பத்மநாபன் நாயர் 1928 அக்டோபர் 7 ஆம் தேதி அப்போதைய பிரித்தானிய இந்தியாவின் வள்ளுவநாட்டில் (இப்போதைய பாலக்காடு மாவட்டம்) வெள்ளிநெழி என்ற கதகளி கிராமத்திற்கு அருகிலுள்ள குருவட்டூரில் பிறந்தார். தனது ஆரம்ப பள்ளிப்படிப்புக்குப் பிறகு, இவர் தனது பத்து வயதில் கலாமண்டலத்தில் சேர்ந்தார். இவரது தந்தையே இவருக்கு குருவாக இருந்தர். அவரிடம் ஒரு தசாப்தத்திற்கும் மேலாக கலை வடிவத்தை கற்றுக்கொண்டார்.  பாரம்பரிய கதைக்களமான கிருட்டிணனின் "சுபத்ராதிருமணம்" என்ற நிகழ்ச்சி இவரது அறிமுக மேடையாக இருந்தது. இவர் 1951இல் கலாமண்டலத்தில் சேருவதற்கு முன்பு கோட்டக்கல்லுள்ள பி.எஸ்.வி நாட்டியச்சங்கத்தில் கதகளியைக் கற்றுக் கொண்டார்.

வெளியீடுகள்
-----------

பத்மநாபன் நாயர் தனது தந்தை குரு பட்டிக்கம்தோடி பற்றிய புத்தகத்தை இணைந்து எழுதியுள்ளார். ஆனால் அவரது அதிக மதிப்புமிக்க படைப்புகள் 'கதகளி வேஷம்' (1980) மற்றும் 'சோலியாட்டம்' (2000). வட-மத்திய கேரளாவின் கதகளியின் மிகவும் வளர்ந்த கல்லுவாழி பள்ளியில் பாரம்பரிய கதைக்களங்களின் இலக்கணம் மற்றும் அழகியலைக் கையாளும் இரண்டு தொகுதிகளாகும். இவரது மற்றொரு புத்தகம் "ஆட்டக்கதை சாரம்", அதில் பதினேழு ஆட்டக்கதைகளின் சாரம் உள்ளது. பேராசிரியர் நயாத் பாலன் என்பவருடன் இணைந்து எழுதிய "நாட்டியச்சரியந்தே ஜீவதமுத்திரகள்" மலையாள இலக்கியத்திற்காக இந்திய அரசின் சங்கீத நாடக அகாதமி விருதினையும் (1994), கேரள அரசின் கதகளி புரஸ்காரம் கௌரவத்தையும் (2006), மலையாள இலக்கியத்திற்கான "ஓடக்குழல் விருது" (2004) ஆகியவற்றை வென்றவர். கலையின் தொழில்நுட்ப மற்றும் அழகியல் கூறுகளின் ஆழ்ந்த அறிவு மற்றும் தேர்ச்சிக்கான கதகளி இலக்கணத்தின் கடைசி வார்த்தையாக இவர் அடிக்கடி விவரிக்கப்பட்டார். கதகளியில் மிகவும் நேர்த்தியான கதாபாத்திரங்களின் "சோலியாட்டம்", குறிப்பாக இவர் நிகழ்த்திய கோட்டயத்து தம்புரான் மற்றும் கொட்டாரக்கரா தம்புரான் ஆகியோரின் உன்னதமான நாடகங்களில் இருந்தது. இது1985 இல் மறைந்த டேவிட் போலண்ட் (இலண்டன்) என்பவரால் படமாக்கப்பட்டது. கேரளாவில் கலாமண்டலம் அதன் உடல் மொழியின் அடிப்படைகளை அறிய கதகளியின் ஆராய்ச்சியாளர்களாலும் சொற்பொழிவாளர்களால் மிகவும் மதிப்புமிக்க ஆவணமாக கருதப்படுகிறது

மேற்கோள்கள்
-----------

1. ↑  "The Hindu : Kerala News : Greatest teacher of Kerala's own art form". 2011-09-22 அன்று மூலம் பரணிடப்பட்டது. 2021-02-21 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2018-04-26 அன்று மூலம் பரணிடப்பட்டது. 2021-02-21 அன்று பார்க்கப்பட்டது.
3. ↑  Kathakali Encyclopedia (Vijnanakosam), page 379
4. ↑  "The Hindu : Magazine / Tribute : A Kathakali immortal". 2009-09-10 அன்று மூலம் பரணிடப்பட்டது. 2021-02-21 அன்று பார்க்கப்பட்டது.

Website: www.kalapadmanabhatrust.co.in
இலங்கை, சிங்கள சித்திரக்கதை இதழ்களின் முகப்பட்டைகள்
**சித்திரக்கதை இதழ்கள்** என்பன கதைகளை எழுத்து வடிவாக மட்டுமே அல்லாமல், பேசும் சித்திரங்களாக, கதாப்பாத்திரங்களை ஓவிய வடிவில் வெளியிடப்படும் இதழ்களாகும். இவை அநேகமாக வார இதழ்களாகவே வெளிவரும். 12 முதல் 16 வரையான பக்களைக் கொண்ட இவ்விதழ்களில் ஒரு கதைக்கு ஒரு பக்கம் மட்டுமே கொடுக்கபடும். கதைகள் தொடர்கதைகளாக இருக்கும். சில கதைகள் பல ஆண்டுகளாக தொடர்கதைகளாக வெளிவந்து கொண்டிருப்பவையும் உள்ளன. ஒவ்வொரு வாரமும் சித்திரக்கதை வாசகரகளை அடுத்து, அடுத்து என்ன நடக்கும், என வாசகர்களை தூண்டும் வண்ணம் கதையமைப்புகள் இருக்கும்.

இவற்றின் கதைகள் உரையாடல் வடிவில் இடம்பெறுவதோடு, சித்திரங்களால் கதாபாத்திரங்களை, இடங்களை பார்க்கக்கூடியவாறு வரையப்பட்டிருக்கும். சிறிய சிறிய சதுரவடிவில் கதாபாத்திரங்கள் வரையப்பட்டு, அதில் உள்ள கதாபாத்திரங்கள் உரையாடுவதையும், சிந்திப்பதையும் கூட வேறுபடுத்தி காட்டுதல் இந்த இதழ்களின் சிறப்பம்சம் ஆகும். குறிப்பாக இந்த சித்திரக்கதை இதழ்கள், கதைகளையும் விட, சித்திரங்களுக்கு முன்னுரிமை கொடுத்தது வெளியிடப்படுபவைகளாகும். இருப்பினும் சிறந்த கதையும் அழகிய சித்திரங்களையும் கொண்ட கதைகள் வாசகர்களிடையே மிகுந்த வரவேற்பை பெருகின்றன.

இலங்கையில் சித்திரக்கதை இதழ்கள்
-------------------------------

இலங்கையில் சித்திரக்கதை இதழ்கள் சிங்கள மொழியில் எண்ணற்றவை தொடருந்தும் வெளிவருகின்றன. இந்த இதழ்களின் வெளிவரும் கதைகள், கதாபாத்திரங்கள் பலரை இவ்வாறான இதழ்களின் மீது மிகுந்த விருப்பை கொண்டிருப்பதுடன், இலங்கை சித்திரக்கதை வாசகர்கள், திரைப்பட கதாநாயகனுக்கு பரம ரசிகன் ஆவது போன்றே, இந்த சித்திரக்கதைகளில் வரும் கதாநாயகனுக்கும் ரசிகர்கள் ஆகிவிடும் அளவிற்கு இலங்கையில் சிங்கள சித்திரக்கதை இதழ்கள் சிங்களவரிடையே மிகுந்த வரவேற்பையும் சிறப்பையும் பெற்றவைகளாகும். 

சில கதைகள் இலங்கையில் நடைபெற்ற இனப்போராட்டத்தை சித்தரித்தும், தமிழர் சிங்கள வரலாற்று போர்களை சித்தரித்தும் கூட கதைகள் வெளிவந்தன. 

### தமிழ் சித்திரக்கதை இதழ்கள்

இலங்கையில் சித்திரக்கதை இதழ்கள் எனும் போது, 1970களின் பிற்பகுதியில் முதல் 1980களின் முற்பகுதி வரை வெளியான சித்திரா சித்திரக்கதை இதழைத் தவிர வேறு இதழ்கள் வெளிவந்ததற்கான சான்றுகள் எதுவும் இல்லை. 1980களின் பின்னர் தமிழில் சித்திரக்கதை இதழ்கள் வெளிவரவில்லை.

ஏனைய நாடுகளில்
--------------

சப்பான், சீனா, ஹொங்கொங் போன்ற நாடுகளின் நூற்றக்கணகான சித்திரக்கதை இதழ்கள் ஒவ்வொரு வாரமும் வெளிவருகின்றன. இந்த சித்திரக்கதை இதழ்களுக்கு என்றே ஒரு பெரும் வாசகர் வட்டங்கள் உள்ளனர்.

ரசிகர்கள்
---------

இந்த இதழ்களில் சித்திரங்களை வரையும் ஓவியர்கள், திரைப்படத்தின் கதாநாயகன் அளவிற்கு வாசகர்கள் இடையே மிகவும் பிரசித்திப் பெற்றவர்களாகிவிடுகின்றனர். இந்த ஓவியர்களுக்கு என்றே ஒரு ரசிகர் வட்டங்களும் உள்ளன. சில நேரங்களில் ஒரு இதழில் சித்திரங்களை வரைந்து வரும் ஓவியர், அந்த இதழில் நிறுவனத்தில் இருந்து விலகி வேறு நிறுவனத்தில் உள்ள ஒரு இதழில் வரையத் தொடங்கிவிட்டார் என்றால், ரசிகர்களும் அந்த இதழை வாங்க ஆரம்பித்து விடுவர். சில நேரங்களின் ஓவயரே சொந்தமான சித்திரக்கதை இதழ்களை வெளியிடுவோரும் உள்ளனர். 

ஒரு சித்திரக்கதை இதழில் இருந்து, ஒரு புகழ்பெற்ற ஓவியர் விலகிவிடுவதால், செல்வாக்கு இழந்து, வணிக ரீதியில் தோழ்வியடைந்து மறைந்து விடும் இதழ்களும் உண்டு.
**கட்ச் பழுப்பு நிலக்கரி அனல் மின் நிலையம்** குஜராத் மாநில மின்சாரக் கூட்டுத்தாபன லிமிடெட் நிறுவனத்தின் கீழ் இயங்கும் ஒரேயொரு பழுப்பு நிலக்கரி அடிப்படையிலான மின் உற்பத்தி நிலையமாகும்.

மின் ஆலை
--------

இந்தியாவின் குஜராத், கட்ச் மாவட்டம், லக்பத் வட்டத்தில் உள்ள பனத்ரோ கிராமத்திற்கு அருகில் கச் பழுப்பு நிலக்கரி அனல் மின் நிலையம் அமைந்துள்ளது. இந்த மின் ஆலை பழுப்பு நிலக்கரி சுரங்கங்களுக்கு அருகில் உள்ளது. இந்த சுரங்கங்கள் குஜராத் கனிம மேம்பாட்டுக் கழகத்தால் இயக்கப்படுகிறது. இந்த மின் ஆலை இங்குள்ள சுரங்கங்களிலிருந்து நேரடியாக நிலக்கரியினைப் பெறுகிறது. தற்போது நான்கு அலகுகள் செயல்பாட்டில் உள்ளன.

கே.எல்.டி.பி.எஸ் யூனிட் -4 சி.எஃப்.பி.சி கொதிகலனைக் கொண்டுள்ளது. இதனை ஜி.எஸ்.இ.சி.எல். அறிமுகப்படுத்தியது.

நிறுவப்பட்ட திறன்
-----------------

| நிலை | அலகு எண் | நிறுவப்பட்ட திறன் ( மெகாவாட் ) | செயலில் வந்த நாள் | நிலை |
| --- | --- | --- | --- | --- |
| நிலை I | 1 | 70 | மார்ச் 1990 | நீக்கம் |
| நிலை I | 2 | 70 | மார்ச், 1991 | நீக்கம் |
| நிலை I | 3 | 75 | மார்ச், 1997 | இயக்கத்தில் |
| நிலை II | 4 | 75 | அக்டோபர், 2008 | இயக்கத்தில் |
|

மேலும் காண்க
------------

* காந்திநகர் அனல் மின் நிலையம்
* உக்காய் அனல் மின் நிலையம்
* சிக்கா அனல் மின் நிலையம்
* துவாரன் அனல் மின் நிலையம்
* வனக்போரி அனல் மின் நிலையம்

மேற்கோள்கள்
-----------

1. ↑  "Kutch Thermal Power Station". Gujarat State Electricity Corporation Limited. 20 April 2010 அன்று மூலம் பரணிடப்பட்டது. 26 August 2010 அன்று பார்க்கப்பட்டது.
**கட்சர் ஏரி** (*Gadsar Lake*) , பூக்களின் பள்ளத்தாக்கு என்றும் அழைக்கப்படும் இது இந்தியாவின் ஜம்மு மற்றும் காஷ்மீரில் உள்ள காஷ்மீர் பள்ளத்தாக்கின் கந்தர்பால் மாவட்டத்தில்  3,600 மீட்டர் (11,800 அடி) உயரத்தில் பனி சூழ அமைந்துள்ள ஒப்பீட்டளவில் தாவர ஊட்டச்சத்துக்கள் குறைவாக உள்ள ஏரியாகும். இதன் அதிகபட்ச நீளம் 0.85 கிமீ மற்றும் அதிகபட்ச அகலம் 0.76 கிமீ. ஆகும்.

சொற்பிறப்பியல், புவியியல்
-------------------------

 விஷ்ணு மலையில் உள்ள கட்சர் கணவாயில் இருந்து கட்சர் ஏரி
காஷ்மீரி மொழியில் **கட்சர்** என்பது "மீன்களின் ஏரி" எனப்பொருளாகும். இது பழுப்பு திரௌட் உட்பட பிற வகை மீன்களின் இயற்கையான வாழ்விடமாக இருக்கிறாது. நவம்பர் முதல் ஏப்ரல் வரையிலான மாதங்களில் இந்த ஏரி உறைந்துவிடும். இந்த மாதங்களில் பெரும்பாலும் பனியால் மூடப்பட்டிருக்கும். கோடையில் கூட மிதக்கும் பனிப்பாறைகள் காணப்படுகின்றன. இது பல்வேறு வகையான காட்டு அல்பைன் மலர்கள் நிறைந்த அல்பைன் புல்வெளிகளால் சூழப்பட்டுள்ளது. எனவே இந்த ஏரி பூக்களின் பள்ளத்தாக்கு என்றும் அழைக்கப்படுகிறது. இந்த ஏரி முக்கியமாக பனிப்பாறைகள் உருகுவதன் மூலம் உருவாகிறது. கட்சர் ஏரி ஒரு ஓடை வழியாக வடமேற்கு நோக்கி பாய்ந்து துலைலில் நீலம் ஆற்றில் இணைகிறது.

அணுகல்
------

சிறிநகர் நகரத்திலிருந்து வடகிழக்கே 108 கிலோமீட்டர் தொலைவில் ஏரி அமைந்துள்ளது. நாரநாக்கில் இருந்து 28 கிமீ ஆல்பைன் பாதை ஏரிக்கு செல்கிறது. சிட்காடி சோன்மார்க்கிலிருந்து வடமேற்கே 41 கிமீ தொலைவில் உள்ள மற்றொரு பாதையானது விசன்சர் ஏரி மற்றும் கிருஷண்சர் ஏரி வழியாக கடல் மட்டத்திலிருந்து 4100 மீட்டருக்கும் அதிகமான உயரத்தில் உள்ள நிச்னாய் மற்றும் கட்சர் ஆகிய இரண்டு மலைப் பாதைகளைக் கடந்து கட்சர் ஏரிக்குச் செல்கிறது.  சூன் மாதம் முதல் செப்டம்பர் வரையிலான காலம் ஏரியை பார்வையிட சிறந்த நேரம்.

கட்சர், மரண ஏரி
---------------

கட்சர் ஏரி **யெம்சர்** என்றும் அழைக்கப்படுகிறது. அதாவது யமனின் ஏரி அதாவது "மரண ஏரி" என்றும் குறிப்பிடப்படுகிறது.  இன்னும் தீர்க்கப்படாத கட்டுக்கதை. கோடைக்காலத்தில் கட்சர் ஏரியின் அருகே தங்கள் மந்தைகளை மேய்க்கும் இடையர்கள், ஏரி மான்ஸ்டர், ஒரு நன்னீர் ஆக்டோபஸ் வாழ்கிறது என்று நம்புகிறார்கள். இது கரையிலிருந்து உயிரினங்களை அதன் கைகள் மூலம் தண்ணீருக்குள் இழுக்கிறது. பார்வையாளர்களின் மனதில் ஒரு நிச்சயமற்ற தன்மை உள்ளது. இது ஒரு வகையான அச்சுறுத்தல் அவர்களை கரைக்கு அருகில் செல்வதைத் தடுக்கிறது. இடையர்களும் தங்கள் மந்தைகளை ஏரியின் கரையில் மேய்ப்பதையேத் தேர்ந்தெடுகின்றனர். ஏரிக்கு வெளியே ஓடும் ஓடையில் மீன்கள் பிடிக்கப்படுகின்றன.

சான்றுகள்
---------

1. ↑  "Gangabal in Ganderbal". kashmirparadise.com. 2012-04-25 அன்று மூலம் பரணிடப்பட்டது. 2012-04-19 அன்று பார்க்கப்பட்டது.
2. ↑  "Fishes and Fisheries in high altitude lakes, Vishansar, Gadsar, Gangabal, Krishansar". Fao.org. 2012-04-19 அன்று பார்க்கப்பட்டது.
3. ↑  "Go to Kashmir". go2kashmir.com. 2012-04-19 அன்று பார்க்கப்பட்டது.
4. ↑  Excelsior, Daily (2012-08-17). "Sacred Shrines of Haramukh" (in en-US). .

வெளி இணைப்புகள்
---------------

* Lake and around
**பத்மா வெங்கட்ராமன்** (*Padma Venkataraman*) இந்தியாவைச் சேர்ந்த ஒரு சமூக ஆர்வலர் ஆவார். இந்தியாவின் முன்னாள் குடியரசுத்தலைவர் இரா.வெங்கடராமனின் மூத்த மகளான இவர் 1942 ஆம் ஆண்டு பிறந்தார். பெண்கள் இந்திய சங்கத்தின் தலைவராகவும் இவர் செயல்பட்டார். பெண்கள் நலப் பிரச்சினைகள் மற்றும் தொழுநோயால் பாதிக்கப்பட்ட நபர்களின் மறுவாழ்வு ஆகியவற்றில் கவனம் செலுத்தினார். ஐ.நா.வுக்கான அகில இந்திய மகளிர் மாநாட்டின் நிரந்தரப் பிரதிநிதியாக இருந்ததோடு, ஐக்கிய நாடுகளின் மகளிர் சங்கத்தின் துணைத் தலைவராகவும், தலைவராகவும் பணியாற்றினார்.

விருதுகள்
---------

30 ஆண்டுகளுக்கும் மேலாக மகளிர் நலம் மற்றும் தொழுநோயால் பாதிக்கப்பட்ட மக்களின் மறு வாழ்விற்கு தொண்டாற்றி வந்த சென்னை, அகில இந்திய மாதர் சங்கத்தின் தலைவர் பத்மா வெங்கட்ராமனின் சிறந்த சமூக சேவையினை பாராட்டி 2017 ஆம் ஆண்டு தமிழ்நாடு அரசு அவ்வையார் விருது வழங்கி இவரை சிறப்பித்தது.

மேற்கோள்கள்
-----------

1. ↑  "Former first lady Janaki Venkataraman dies". *ஹிந்துஸ்தான் டைம்ஸ்*. 2010-08-14. 2010-08-16 அன்று மூலம் பரணிடப்பட்டது. 2020-12-30 அன்று பார்க்கப்பட்டது.
2. ↑  Ramachandran, Mythily (2012-08-16). "'Amma' a beacon of hope". *Gulf News*.
3. ↑  "Theosophical Society: Women's Indian Association to mark centenary". *தி டைம்ஸ் ஆஃப் இந்தியா* (ஆங்கிலம்). 2017-03-03. 2020-12-30 அன்று பார்க்கப்பட்டது.
4. ↑  Keerthana, R. (2012-05-01). "Women Power: Disease does not bog them down" (in en-IN). *தி இந்து*. .
5. ↑  S, Gowri (2019-03-06). "Head full of colours" (in en-IN). *தி இந்து*. .
6. ↑  "Padma Venkataraman bestowed with Avvaiyar award". *இந்தியன் எக்சுபிரசு* (ஆங்கிலம்). 2017-05-02. 2020-12-30 அன்று பார்க்கப்பட்டது.
7. ↑  "பத்மா வெங்கட்ராமனுக்கு அவ்வையார் விருது: முதல்வர் பழனிசாமி வழங்கினார்". *Hindu Tamil Thisai*. 2022-05-23 அன்று பார்க்கப்பட்டது.
**ஜனனி பரத்வாஜ்**, இந்தியாவின் தமிழ்நாட்டை சேர்ந்த திரைப்பட பின்னணிப் பாடகி ஆவார். பெரும்பாலும் தமிழ் மற்றும் தெலுங்கு மொழி திரைப்படங்களில் பாடியுள்ள இவர், இசை அமைப்பாளர் பரத்வாஜின் மகளாவார்.

திரைப்பட துறை
-------------

இந்தியாவின் பெங்களூரு நகரத்தில் 1989 ம் ஆண்டு ஜூன் 30 ம் தேதி பிறந்த ஜனனி, பத்தாம் வகுப்பு படிக்கும் போதே அய்யா என்ற தமிழ் திரைப்படத்தின் *அத்திரி பத்திரி* பாடலுடன் தொழில்முறை பின்னணி பாடகியாக அறிமுகமானார். இந்தப் படத்தில் நடிகை நயன்தாராவின் தனி அறிமுகப் பாடலாக இது கூறப்பட்டு, பெரும் வெற்றி பெற்றது. இதைத் தொடர்ந்து மாதவன் நடித்த ப்ரியசகி படத்தில் பாடகர் ஹரிஷ் ராகவேந்திராவுடன் இணைந்து அவரால், இரண்டாவது பாடலான *கண்களினால்* பாடப்பட்டது. தொடர்ந்து பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ள இவர், அவரது தந்தையின் இசையில், பல்வேறு வெற்றிகரமான பாடல்களைப் பாடியுள்ளார். அஜீத் குமார் நடித்த அசல் படத்தில் முகேஷுடன் இவர் பாடிய *தொட்டடைங்* பாடல் பெருமளவில் வெற்றிபெற்றுள்ளது.

### இசைப் பதிவுகளுக்கான பட்டியல்

ஜனனி, பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ளார்.

|  |  |
| --- | --- |
| **பாடல்** | **திரைப்படம்** |
| "அத்திரி பத்திரி" | *அய்யா* |
| "கண்களினால்" | *பிரியசகி* |
| "நீ வேண்டும்" | *குண்டக்கா மண்டக்கா* |
| "நண்பா நன்பா" | *பிப்ரவரி 14 (திரைப்படம்)* |
| "அரேபியா" | *இதய திருடன்* |
| "எத்தனை வருஷம்" | *ஜாம்பவான்* |
| "முதல் முதலை" | *வட்டரம்* |
| "இந்த நிமிதம்" | பள்ளிக்கூடம் |
| "கோலாட்டம்" | *வல்லமை தாராயோ* |
| "எங்களுக்கு" | *ஒன்பது ரூபாய் நோட்டு* |
| "அச்சம் வேகம்" | *சொல்ல சொல்ல இனிக்கும்* |
| "தொட்டடைங்" | *அசல்* |
| "அழகழகே" | *களவாடிய பொழுதுகள்* |
| "தண்ணிக்குள்ள தே பிடிச்சதென்னவோ" | *நந்தி* |

மேற்கோள்கள்
-----------

1. ↑  தொட்டடைங் - ஜனனியின் இளமைக் குரல்
2. ↑   ஜனனி பரத்வாஜ் திருமணம்
3. ↑  ஜனனியின் அறிமுகப் பாடல்
4. ↑  Indiaglitz இசை விமர்சனம்
**பத்மா ஹெஜ்மாடி**, இந்தியாவில் பிறந்த ஆங்கில மொழி எழுத்தாளரும் புகைப்படக் கலைஞரும், காட்சிக் கலைஞருமாவார், இவர் **பத்மா பெரேரா** என்ற புனைப்பெயரிலும் பல்வேறு படைப்புக்களை எழுதியுள்ளார்.

வாழ்க்கை
--------

பத்மா ஹெஜ்மாடி, இந்தியாவின் தமிழ்நாட்டிலுள்ள சென்னையில் பிறந்து அங்கேயே வளர்ந்தவர்.  டெல்லி பல்கலைக்கழகத்தில் பிஏ ஹானர்ஸ் பட்டபடிப்பையும், மிச்சிகன் பல்கலைக்கழகத்தில் முதுகலை பட்டப்படிப்பையும் முடித்துள்ள இவர், அங்கே புனைகதைக்கான ஹாப்வுட் விருதை வென்றுள்ளார். 

பத்மா, வாசர் கல்லூரி, கொலம்பியா பல்கலைக்கழகம் மற்றும் ரோட் ஐலண்ட் ஸ்கூல் ஆஃப் டிசைன் ஆகியவற்றில் கபல்வேறு வாசிப்பு கருத்தரங்கம் மற்றும் பயிலரங்கங்குகளை நடத்தியுள்ளார், மேலும் போல்டரில் உள்ள கொலராடோ பல்கலைக்கழகத்தில் ஆசிரியராக பணியாற்றி கற்பித்துள்ளார். *தி நியூ யார்க்கர்*, *தி சாட்டர்டே ஈவினிங் போஸ்ட்* மற்றும் *தி அயோவா ரிவ்யூ* போன்ற பிரபல ஆங்கில பத்திரிகைகளில் பல்வேறு தலைப்புகளில் கட்டுரைகள் மற்றும் கதைகளையும் பத்மா எழுதி வெளியிட்டுள்ளார். 

இவரது 1985 ஆண்டில் வெளியான சிறுகதைத் தொகுப்பான, *பிறந்த நாள், இறப்பு நாள்* என்பது, 1974 ஆம் ஆண்டு முதல் இவரால் எழுதி வெளியிடப்பட்ட பன்னிரண்டு கதைகளின் தொகுப்பாகும். எட்டு கதைகள் இந்தியாவில் மேல்தட்டு குடும்ப வாழ்க்கையைப்பற்றி வரிவடிவத்தில் எழுதப்பட்டுள்ளது. மற்ற நான்கு கதைகள் வட அமெரிக்காவில் நடைபெறும் கலாச்சார இடப்பெயர்வு மற்றும் நாடுகடத்தலைக் கையாண்டு எழுதப்பட்டுள்ளன.

படைப்புகள்
----------

பத்மா பெரேராவாக
* *வான்டேஜ் நாணயங்கள்*. கல்கத்தா: எழுத்தாளர் பட்டறை, 1972.
* *ஆங்கிலத்தில் இந்திய புனைகதைகளின் சவால்*. அல்பானி, NY: டெல்லி பல்கலைக்கழகம் மற்றும் நியூயார்க் மாநில பல்கலைக்கழகம், 1975.
* *டாக்டர். சலாம் மற்றும் இந்தியாவின் பிற கதைகள்*. சாண்டா பார்பரா: காப்ரா, 1978.
* *பிறந்த நாள், இறப்பு மற்றும் பிற கதைகள்*. லண்டன்: பெண்கள் அச்சகம், 1985.

பத்மா ஹெஜ்மாடியாக
* *பறப்பதற்கு அறை: ஒரு கலாச்சார நினைவுக் குறிப்பு*. பெர்க்லி: யுனிவர்சிட்டி ஆஃப் கலிபோர்னியா பிரஸ், 1999.

மேற்கோள்கள்
-----------

1. ↑  Lakshmi Holmström; J. H. E. Paine; Corinne H. Dale (1999). "Flight and Arrival: A Study of Padma Hejmadi's Short Story, "Weather Report"". *Women on the Edge: Ethnicity and Gender in Short Stories by American Women*. Psychology Press. பக். 53–. பன்னாட்டுத் தரப்புத்தக எண்:978-0-8153-3247-3. .
2. ↑  Fister, Barbara (1995). "Perera, Padma". *Third World Women's Literatures: A Dictionary and Guide to Materials in English*. Greenwood Publishing Group. பன்னாட்டுத் தரப்புத்தக எண்:978-0-313-28988-0. .
**மூன்றாம் துகோஜிராவ் ஓல்கர் (Tukojirao III Holkar)** (1890 நவம்பர் 26 - 1978 மே 21) இவர் மராட்டியர்களின் ஓல்கர் வம்சத்தைச் சேர்ந்த இந்தூரின் மகாராஜா சிவாஜிராவ் ஓல்கரின் மகனும் வாரிசுமாவார். இவருக்கு ஆதரவாக இவரது தந்தை 1903 சனவரி 31 அன்று பதவி விலகினார். இவரது தாயார் சீதா பாய் என்பவராவார். இந்தூரின் தேலி கல்லூரி   மற்றும் தேராதூனிலும் கல்வியை முடித்தார்.

ஆட்சி
-----

இவர் ஆரம்பத்தில் ஒரு ஆட்சிமன்றக் குழுவின் கீழ் ஆட்சி செய்தார். 1911 நவம்பர் 6 ஆம் தேதி தனது 21 வயதில் அனைத்து அதிகாரங்களுடனும் பதவியேற்றார். அதே ஆண்டு இவர் இலண்டனில் நடந்த இங்கிலாந்தின் ஐந்தாம் ஜார்ஜ் முடிசூட்டு விழாவில் கலந்து கொண்டார். 1918 புத்தாண்டு கௌரவங்களில் இவர் இந்திய நட்சத்திரங்களின் ஒழுங்கு என கௌரவிக்கப்பட்டார். இவர் தனது ஒரே மகன் இரண்டாம் யஷ்வந்த்ராவ் ஓல்கருக்கு ஆதரவாக 1926 பிப்ரவரி 26 அன்று பதவி விலகினார்.

குடும்பம்
---------

1895 ஆம் ஆண்டில் இவர் சந்திரவதி பாய் என்பவரை மணந்தார். பின்னர், 1913 இல் இவர் இந்திரா பாய் மற்றும் 1928 ஆம் ஆண்டில் சர்மித்தா தேவி ஆகியோரை மணந்தார். நான்சி அன்னே மில்லர் என்ற அமெரிக்காவில் பிறந்த இவரது மூன்றாவது மனைவி சர்மித்தா தேவி திருமணத்திற்கு முன்பு, இந்து மதத்தை ஏற்றுக்கொண்டார். துகோஜிராவை சுற்றியுள்ளவர்கள் இந்த திருமணத்தை நடத்துவதற்கு எதிராக இருப்பதால், இந்த விசயத்தில் தலையிட ஆதி சங்கராச்சாரியரை துகோஜிராவின் தனி மருத்துவர் சீனிவாச கோசாவி, கேட்டுக் கொண்டார். ஆதி சங்கராச்சாரியரே விழாவை நிகழ்த்தினார். மேலும் திருமணமும் நடந்தது. மருத்துவர் கோசாவிக்கு பல மரண அச்சுறுத்தல்கள் வந்தன. அவர் விழா நடைபெறும் வரை சிறிது காலம் மறைந்து வாழ்ந்தார்.

இறப்பு
------

துகோஜிராவ் பாரிஸில் 1978 மே 21 இல் இறந்தார். இவருக்கு ஒரு மகன் மற்றும் ஆறு மகள்கள் இருந்தனர்.

மேலும் காண்க
------------

* யசுவந்த் சங்கம்
* தேலி கல்லூரி
* இந்தூர் மாநிலம்
* மராட்டியப் பேரரசு
* மராட்டிய அரச குலங்கள் மற்றும் மாநிலங்களின் பட்டியல்

குறிப்புகள்
-----------

1. ↑  George Nathaniel Curzon (1906). *Lord Curzon in India: Being a Selection from His Speeches as Viceroy and Governor-General of India 1898–1905*. Macmillan and co.. பக். 233.. "4th November, 1905....The old Daly College was founded here as long ago as 1881, in the time of that excellent and beloved Political Officer, Sir Henry Daly"
2. ↑  M. O'Dwyer (1988). *India as I Knew it: 1885–1925*. Mittal Publications. பக். 161. .
3. ↑  India. Education Dept; India. Ministry of Education (1904). *Progress of Education in India: Quinquennial Review*. H.M. Stationery Office. .
4. ↑  A.K. Neogy (1979). *The Paramount Power and the Princely States of India, 1858–1881*. K. P. Bagchi. .
**சங்கரின் அனைத்துலக பொம்மைகள் அருங்காட்சியகம்** பெருமளவிலான பொம்மைகளைக் கொண்ட ஒரு அருங்காட்சியகம் ஆகும். இது இந்தியாவின் தலைநகரான டில்லியில் அமைந்துள்ளது. அரசியல் கேலிப்பட வரைவாளரான கே. சங்கர் பிள்ளை என்பவரால் இந்த அருங்காட்சியகம் அமைக்கப்பட்டது.

அமைவிடம்
--------

புது டில்லியில் உள்ள பகதூர் ஷா சஃபார் சாலையில் உள்ள *சிறுவர் புக் டிரஸ்ட்* கட்டிடத்தில் அமைந்துள்ள இந்த அருங்காட்சியகம், கட்டிடத்தின் முதல் மாடியில் 5,184.5 சதுர அடி (481.66 சதுர மீட்டர்) பரப்பளவில் அமைந்துள்ளது.

அமைப்பு
-------

அருங்காட்சியகத்தின் உட்பகுதி இரண்டு சமமான பகுதிகளாகப் பிரிக்கப்பட்டுள்ளது. ஒரு பகுதியில் ஐரோப்பா, ஐக்கிய அமெரிக்கா, ஆசுத்திரேலியா, நியூசிலாந்து, விடுதலை பெற்ற நாடுகளின் பொதுநலவாயம் ஆகியவற்றைச் சேர்ந்த பொம்மைகள் உள்ளன. மற்றப்பகுதியில் ஆசிய நாடுகளைச் சேர்ந்த பொம்மைகள் உள்ளன. 

வெவ்வேறு நாடுகளைச் சேர்ந்த பொம்மைகளுடன், இந்தியாவைச் சேர்ந்த பல்வேறு வகை ஆடைகளை அணிந்த 150 வகையான பொம்மைகளைக் கொண்ட சிறப்புப் பகுதியும் உண்டு. இப் பொம்மைகள் அருங்காட்சியகத்துடன் அமைந்துள்ள வேலைத்தலத்தில் உற்பத்தி செய்யப்படுகின்றன.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள்

வெளியிணைப்புக்கள்
-----------------

* சிறுவர் புக் டிரஸ்ட் - பொம்மை அருங்காட்சியகம் பரணிடப்பட்டது 2008-08-11 at the வந்தவழி இயந்திரம்
**பிரிதம் ராணி சிவாச்** (பிறப்பு: அக்டோபர் 2, 1974) இந்திய மகளிர் ஹாக்கி அணியின் முன்னாள் கேப்டன்.  2008 ஆம் ஆண்டில், "அனுபவத்தின் கூடுதல் பலனை" பெறுவதற்காக வருவதற்காக ஒலிம்பிக் தகுதிப் போட்டிகளுக்கான அணியில் சேர அவர் திரும்ப அழைக்கப்பட்டார்.  அணி ஒலிம்பிக்கிற்குத் தகுதி பெறாத பிறகு, சிவாச் ஒரு நேர்காணலில், "முடிவுகள் காண்பிக்கும் அளவுக்கு நாங்கள் மோசமாக இல்லை. இது வெறுமனே தவறவிட்ட வாய்ப்புகளின் ஒரு சந்தர்ப்பமாகும் [.. . ] எனது காலத்திற்கும் இப்போதுக்கும் இடையிலான ஒரு வித்தியாசம் உள்ளது. மையத்தில் சீதா குசேனுடன் அனுபவம் வாய்ந்த மிட்ஃபீல்ட் இருந்தது. அது எங்களுக்கு உதவியது. இங்கே, டி.எச்.ரஞ்சிதா மற்றும் ரோசாலிந்த் ரால்டே இருவரும் இளந்துடிப்போடு இருக்கிறார்கள். அணிக்குள் தற்போதுதான் வந்துள்ளார்கள். அவர்கள் சாத்தியமான இளைஞர்கள், மேம்படுவார்கள். "என்றார்.

பங்களிப்பு
----------

ஹரியானாவின் குர்கானுக்கு அருகிலுள்ள ஜார்சா கிராமத்தில் பிறந்த பிரிதம் தனது 9 வயதில் ஹாக்கி விளையாடத் தொடங்கினார். ஜார்சா பள்ளியில் பி.டி.ஐ மாஸ்டர் தாரா சந்தின் வழிகாட்டுதலில் அவர் தனது ஹாக்கி விளையாடும் திறனை வளர்த்துக் கொண்டார். மாஸ்டர் தாரா சந்த் மற்றும் தலைமை மாஸ்டர் ராக்வேந்திர சிங் யாதவ் ஆகியோர் வழிகாட்டுதலால் ஹாக்கியின் சிறந்த வீரராக உருவெடுத்தார் பிரிதம். 

பிரிதம் ராணி சிவாச் இப்போது உலகக் கோப்பை மற்றும் காமன்வெல்த் போட்டிகளுக்கான இந்திய பெண்கள் ஹாக்கி அணியுடன் பயிற்சியாளராக உள்ளார்.

குறிப்புகள்
-----------

1. ↑  "Pritam Rani recalled in squad". Yahoo!. 18 March 2008. 2008-04-14 அன்று பார்க்கப்பட்டது.
2. ↑  "Pritam Rani stages a comeback". The Hindu. 18 March 2008. 2008-05-19 அன்று மூலம் பரணிடப்பட்டது. 2008-04-14 அன்று பார்க்கப்பட்டது.

வெளி இணைப்புகள்
---------------

* சுயசரிதை
* காமன்வெல்த் விளையாட்டு வாழ்க்கை வரலாறு
* பரணிடப்பட்டது 2016-03-04 at the வந்தவழி இயந்திரம்
**மூன்றாம் துர்லபராஜா** (*Durlabharaja* III) (ஆட்சி சுமார் 1065-1070 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

ஆரம்ப கால வாழ்க்கை
------------------

துசாலா என்றும் அழைக்கப்படும் இவர், தனது தந்தை சாமுண்டராஜனுக்குப் பிறகு சாகம்பரியின் சிம்மாசனத்தில் அமர்ந்தார். பிஜோலியா கல்வெட்டு இருவருக்கும் இடையில் ஒரு சிம்ஹத்தை வைக்கிறது. சிம்ஹதா துர்லபராஜாவின் மூத்த சகோதரராக இருந்திருக்கலாம் என்று வரலாற்றாசிரியர் தசரத சர்மா கருதுகிறார்.

குசராத் சோலங்கியர்களுடன் மோதல்
------------------------------

துர்லபராஜா குசராத்தின் சோலங்கிய மன்னன் கர்ணனுடன் மோதலில் ஈடுபட்டதாக ஒப்பீட்டளவில் தாமதமான இரண்டு நூல்கள் தெரிவிக்கின்றன. துர்லபன் கூர்ஜர மன்னனை தோற்கடித்து, சங்கிலியால் அஜ்மீருக்கு அழைத்து வந்து சந்தையில் தயிர் விற்கும்படி கட்டாயப்படுத்தினார் என்று *பிரபந்த கோசம்* என்ற நூல் கூறுகிறது. துர்லபனுக்கு எதிரான போரில் கர்ணன் இறந்ததாகவும், சகமான அரசனிடம் தனது செல்வம் அனைத்தையும் இழந்ததாகவும் *ஹம்மிரா மகாகாவ்யம்* கூறுகிறது. துர்லபனின் மரணத்திற்குப் பிறகு கர்ணன் (கி.பி. 1092 இல் இறந்தார்) ஆட்சியைத் தொடர்ந்ததால், இது வரலாற்றுத் தவறானது என்று அறியப்படுகிறது. மேலும், *பிருத்விராஜ விஜயம்* போன்ற முந்தைய மற்றும் நம்பகமான நூல்கள் அத்தகைய முரண்பாடுகளைக் குறிப்பிடவில்லை. கர்ணனுக்கு எதிராக துர்லபன் ஒரு சிறிய இராணுவ வெற்றியை அடைந்திருக்கலாம், இது பிற்கால புகழ்ச்சியாளர்களால் ஒரு பெரிய வெற்றியாக பெரிதாக்கப்பட்டது.

இறப்பு
------

துர்லபன், பெரும்பாலும் கசனவித்து மன்னன் இப்ராஹிம் அரசரான இருந்த போது முஸ்லிம் படையெடுப்புகளை எதிர்கொண்டதாகத் தெரிகிறது.  மிலேச்சர்களுடனான போரில் இவர் கொல்லப்பட்டதாக பிருத்விராஜ விஜயம் கூறுகிறது. ஜொனராஜாவின் உரையின் வர்ணனையின்படி, "மிலேச்சர்கள்" என்ற வார்த்தை முஸ்லிம்களைக் குறிக்கிறது.  பல ஆண்டுகளுக்குப் பிறகு எழுதப்பட்ட *ஹம்மிர மகாகாவ்யம்*, ஷஹாப்-உத்-தின் என்ற முஸ்லிம் ஆட்சியாளரை துர்லபன் கைப்பற்றியதாகக் கூறுகிறது. ஆனால் இது வரலாற்று ரீதியாக துல்லியமாகத் தெரியவில்லை. 

இவருக்குப் பிறகு இவரது சகோதரர் மூன்றாம் விக்ரகராஜா ஆட்சிக்கு வந்தார்.

சான்றுகள்
---------

1. ↑  Dasharatha Sharma 1959, ப. 35.
2. 1 2  R. B. Singh 1964, ப. 125.
3. ↑  R. B. Singh 1964, ப. 126.
4. ↑  R. B. Singh 1964.
5. ↑  Dasharatha Sharma 1959, ப. 36.

### உசாத்துணை

```
Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. . 
```

* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
சேர் **சங்கரப்பிள்ளை பரராஜசிங்கம்** (*Sangarapillai Pararajasingam*, பி25 சூன் 1896 - ) மூதவை உறுப்பினராகவும் இருந்தவர்.

இளமைக் காலம்
------------

பரராஜசிங்கம் 1896 சூன் 25 இல் ஏ. வி. சங்கரப்பிள்ளை என்பவருக்குப் பிறந்தார். தந்தை மானிப்பாய் இந்துக் கல்லூரியை நிறுவியவர்.. பரராஜசிங்கம் கொழும்பு கல்கிசையில் உள்ள புனித தோமையர் கல்லூரியிலும், பின்னர் உவெசுலி கல்லூரியிலும் கல்வி கற்றார். இவர் சேர் பொன். அருணாசலத்தின் மகள் பத்மாவதி என்பவரைத் திருமணம் புரிந்தார்.

பணி
---

பரராஜசிங்கம் வோல்கார்ட் பிறதர்சு நிறுவனத்தின் தரகராகப் பணியாற்றினார். இவர் முதலீட்டாளர்கள் சபையின் தலைவராகவும், விவசாய, தொழிற்சாலை கடன் வழங்குவோர் திணைக்களம், இலங்கை தென்னை சபை, இலங்கை அறிவியல், தொழிற்துறை ஆய்வு நிறுவனம் ஆகியவற்றின் இயக்குனர் குழும உறுப்பினராகவும் இருந்தார்.

பிற்கால வாழ்க்கை
----------------

பரராஜசிங்கம் 1954 ஆம் ஆண்டில் இலங்கை செனட் சபை உறுப்பினராக நியமிக்கப்பட்டார். இலங்கையின் வேளாண்மைத் துறையில் இவர் ஆற்றிய பணிக்காக 1955 ஆம் ஆண்டில் சேர் பட்டம் வழங்கிக் கௌரவிக்கப்பட்டார்.

மேற்கோள்கள்
-----------

1. 1 2 3 4 5 6 7  Arumugam, S. (1997). *Dictionary of Biography of the Tamils of Ceylon*. பக். 129–130. .
2. ↑  "Fourth Supplement". *The London Gazette* (40500): 3305. 3 சூன் 1955. .
| * பா
* உ
* தொ
வடக்கு ஆப்பிரிக்கப் போர்முனை |
| --- |
| மேற்குப் பாலைவனப் போர்த்தொடர் – பான் முனை – அலெக்சாண்ட்ரியா – காட்டாபுல்ட் – பூகாரூன் முனை – டார்ச் – காசாபிளாங்கா – லியாட்டே துறைமுகம் – துனிசியா |

**லியாட்டே துறைமுகச் சண்டை** (*Battle of Port Lyautey*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படைச் சண்டை. டார்ச் நடவடிக்கையின் ஒரு பகுதியான இதில் அமெரிக்கப் படைகள் மொரோக்கோ நாட்டின் லியாட்டே துறைமுக நகரத்தைக் (தற்கால கெனிட்ரா) கைப்பற்றின.

நவம்பர் 1943ல் நேச நாடுகள் கடல்வழியாக நாசி ஆதரவு விஷி பிரான்சின் கட்டுப்பாட்டில் இருந்த வடக்கு ஆப்பிரிக்க பிரெஞ்சு காலனிகள் மீது படையெடுத்தன. டார்ச் நடவடிக்கை என்று அழைக்கப்பட்ட இது மூன்று பிரிவுகளாக நடைபெற்றது. அதன் மேற்கு இலக்குப் படைப்பிரிவின் (western task force) ஒரு இலக்காக லியாட்டே துறைமுக நகரத்தையும் அதன் சுற்றுப்புறங்களையும் கைப்பற்றுவது நிர்ணயிக்கப்பட்டிருந்தது. நவம்பர் 8, 1943ல் அமெரிக்கப் படைகள் லியாட்டே அருகே தரையிறங்கி அதனைத் தாக்கின. மூன்று நாட்கள் நடந்த தொடர் சண்டையில் லியாட்டே நகரமும் அதன் அரண்நிலைகளும் அமெரிக்கப் படைகளால் கைப்பற்றப்பட்டன.
**சங்கர் சங்கரமூர்த்தி** (இறப்பு: செப்டம்பர் 9, 2012, அகவை 82) பிபிசி தமிழோசையின் முன்னாள் பொறுப்பாளரும், பிரபலமான வானொலி ஒலிபரப்பாளரும் ஆவார். ஆழ்ந்த தமிழ்ப் புலமை கொண்டவர். சிறந்த மொழிபெயர்ப்பாளர்.

தமிழோசையில் பணி
---------------

தமிழ்நாடு, தென்காசியில் பிறந்த சங்கரமூர்த்தி 1966 முதல் 1991 வரை தமிழோசையில் பணியாற்றினார். அவர் பணியாற்றிய காலப் பகுதியில் தமிழோசை வாரமிருமுறை என்ற நிலையிலிருந்து வாரம் ஐந்து நாட்கள் ஒலிபரப்பு என்ற அளவுக்கு வளர்ந்தது. அக்காலகட்டத்தில் சேக்சுப்பியரின் நாடகங்கள் பலவற்றையும், கிரேக்க மகாகவி ஓமரின் இதிகாசங்களான இலியட், ஒடிசி போன்றவற்றையும், தமிழில் கவிதை நாடக வடிவில் தந்தார். பிரித்தானிய நாடகாசிரியர் பெர்னார்ட் சாவின் புகழ் பெற்ற நாடகமான "பிக்மேலியன்" என்ற நாடகத்தையும் சங்கர் தமிழில் மொழிபெயர்த்து தமிழோசையில் ஒலிபரப்பினார். இது தவிர அவரே சொந்தமாக பல வானொலி நாடகங்களையும் இயற்றியிருக்கிறார்.

தமிழ்நாட்டுக்கும் இலங்கைக்கும் அவர் பல முறை சென்று நிகழ்ச்சிகளைத் தந்திருக்கிறார்.

வெளி இணைப்புகள்
---------------

* மறைந்தார் ஷங்கரன் - ஓர் ஒலிக் குறிப்பு, பிபிசி தமிழோசை
* பிபிசி சங்கர் சங்கரமூர்த்தி இலண்டனில் காலமானார், தினக்கதிர்
மேஜர் **லியு யங்**  (Major *Liu Yang*, சீனம்: 刘洋; பின்யின்: *Liú Yáng*; பிறப்பு அக்டோபர் 1978), சீனாவைச் சேர்ந்த விமானியும் விண்வெளி வீரரும் ஆவார். சூன் 16. 2012 அன்று சென்சூ விண்வெளித் திட்டத்தின் ஒன்பதாவது விண் பயணத்தில் பயணித்த முதல் சீனப் பெண் என்ற பெருமை பெற்றவர். பெண் விண்வெளிவீரர்கள் திருமணமானவர்களாக இருக்க வேண்டும் என்ற சீனச் சட்டத்திற்கேற்ப மணம் புரிந்தவர்.

பணிவாழ்வு
---------

சீன மக்கள் விடுதலைப் படையின் வான்படையில் வான்பயண அலகொன்றின் துணைத்தலைவராக உள்ள லியு வான்படை மேஜர் தகுநிலை பெற்றவர். 1680 மணிகள் பறந்த பட்டறிவுள்ள இவர் இரண்டாண்டுகள் பயிற்சிக்குப் பின்னர் சோதனைகளில் தேறி மற்றுமொரு பெண் வாங் யாபிங்குடன் விண்வெளி வீரர் படைக்குத் தேர்வானார்.

சீன விண்வெளி நிலையம் டியாங்காங் 1 செல்ல திட்டமிடப்பட்ட முதல் மனிதர் இயக்கும் விண்வெளித் திட்டமான சென் சூ 9 பயணத்தில் பயணிக்கத் தேர்ந்தெடுக்கப்பட்ட விண்ணோடிகளில் ஒருவராக விளங்கினார். இவருடன் ஜியங் ஹைபிங்கும் லியு வாங்கும் சென்றனர். விண்வெளிக்குப் பயணித்த முதல் பெண்மணியான வலன்டீனா டெரெஷ்கோவா சென்ற அதே நாளில் 49 ஆண்டுகள் கழித்து சூன் 16, 2012 ன்று விண்வெளிக்கு ஏறி சாதனை படைத்தார்.

திருமணமான லியுவிற்கு குழந்தைகள் இல்லை. இவர் சீனப் பொதுவுடமைக் கட்சியின் உறுப்பினராவார்.

மேற்கோள்களும் குறிப்புக்களும்
-----------------------------

1. ↑  Xinhua (2011-10-31). "China mulls over sending female "taikonauts" into space". Xinhua. .
2. ↑  "China readies three taikonauts for station visit". Planetary Society. 2012-10-03 அன்று மூலம் பரணிடப்பட்டது. 2012-06-16 அன்று பார்க்கப்பட்டது.
3. 1 2  Space.com, "China Unveils Astronaut Crew, 1st Female Spaceflyer, for Saturday Launch", 15 June 2012, Clara Moskowitz
4. ↑  "China prepares for launch, names female astronaut". *CNN News*. 15 June 2012.. பார்த்த நாள்: 2012-06-16.
5. ↑  Amos, Jonathan (16 June 2012). "China launches space mission with first woman astronaut". BBC. 16 June 2012 அன்று பார்க்கப்பட்டது.

வெளி இணைப்புகள்
---------------

* Spacefacts biography of Liu Yang
| போசளப் பேரரசர்கள் (1026–1343) |
| --- |
| 

|  |  |
| --- | --- |
| இரண்டாம் நிருபகாமா | (1026–1047) 
 |
| ஒய்சாள வினையாதித்யா | (1047–1098)
 |
| இரியங்கா | (1098–1102)
 |
| முதலாம் வீர வல்லாளன் | (1102–1108)
 |
| விட்டுணுவர்தனன் | (1108–1152)
 |
| முதலாம் வீர நரசிம்மன் | (1152–1173) 
 |
| இரண்டாம் வீர வல்லாளன் | (1173–1220)
 |
| இரண்டாம் வீர நரசிம்மன் | (1220–1235) 
 |
| வீர சோமேசுவரன் | (1235–1254)
 |
| மூன்றாம் நரசிம்மன் | (1254–1291)
 |
| வீர இராமநாதன்  | (1254–1295)
 |
| மூன்றாம் வீர வல்லாளன் | (1292–1343) 
 |
| முதலாம் ஹரிஹரர்(***விஜயநகரப் பேரரசு***) | (1336–1356)
 |

 |
| * பா
* உ
* தொ
 |

**மூன்றாம் நரசிம்மன்** (ஆட்சிக்காலம் 1291 -1254). என்பவன் ஒரு போசாள மன்னனாவான். இவனது ஆட்சியின்போது கண்ணணூரில் ஆண்டுவந்த இவனுடைய சகோதரன் வீர இராமநாதனுடன் பகை ஏற்பட்டது. 

வடக்கிலிருந்த யாதவர்கள் படையெடுத்து வந்து இவனது தலைநகரான அலேபேடுவை தாக்கினர். எனினும் மூன்றாம் நரசிம்மன் தனது மகன் மூன்றாம் வல்லாளனின் துணையுடன் தன் நாட்டைப் பாதுகாத்துக் கொண்டான்.

உசாத்துணை
---------

Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
**பிரிதி பிரிதிகாப்பட்டி அப்பிச்சிமார் கோயில்** தமிழ்நாட்டில் நாமக்கல், திருச்செங்கோடு வட்டம், பிரிதி ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

அப்பிச்சிமார்
-------------

நாமக்கல்லில் உள்ள வாழவந்தி நாட்டு பிள்ளைக்கரையாற்றூரில் 'உசர வேட்டுவரில்' "மாரய்யன்" நல்லாட்சி புரிந்து வந்தார். அவருக்கு சின்ன மாரய்யன், பிள்ளை மாரய்யன், உத்தண்டராயன், ஆவுடையான் என சகோதரர்களுடன் நல்லாட்சி புரிந்து வந்தார். அண்ணன் தம்பதிகளுக்கு மொத்தம் 70 ஆண் மக்கள் இருந்தனர். அனைவருக்கும் ஒன்றாகவே திருமணம் நடக்க வேண்டும் என சபதம் செய்து கொண்டனர். அவர்கள் அனைவருக்கும் 'பூந்துறை' நாட்டில் திருமணம் பேசி முடிக்கின்றனர். அப்போது பூந்துறை நாட்டாருக்கும் 'தென் பூவாணிய' நாட்டு 'ஆவணிப் பேருரை' தலைநகராக கொண்டு ஆண்டு வந்த 'பூவாணிய வேட்டுவர்' "போத்திராயன்" என்பவருக்கும் கொமாரபாளையம் ஆலத்தூரில் எல்லைப் போர் நடந்தது. இதில் 'போத்திராயன்' போர்களத்தில் "அப்பிச்சிமாராயனால்' கொல்லப்படுகிறார். படுகாயமடைந்த அப்பிச்சிமாராயனும் இறந்து விடுகிறார். மணமக்களின் சிலர் இறக்க மீதி இருந்தவர்களும் தங்கள் இன்னுயிரை மாய்த்துக் கொள்கின்றனர். இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி இறந்தனர். மசரி என்ற பெண்ணின் மகன்களான இரண்டு சகோதரர்கள் போரில் இறந்தனர். திங்களூர், சிங்காநல்லூர், பிரிதி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும் இடங்களில் இந்நாயகர்கள் தெய்வமாக வணங்கப்படுகிறார்கள். எழுபது வேட்டுவர்களும் சைவ தெய்வங்களாக உள்ளனர். பூந்துறை நாட்டிலுள்ள கொங்கு வேட்டுவ கவுண்டர் மற்றும் கொங்கு வேளாளர் கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர். இதில் கொங்கு வேளாளர்களில் 'பயிர' குலத்தினர் மற்றும் 'சாத்தந்தை' குலத்தினர் அமைச்சராக "அப்பிச்சிமாரய்யன்" அரசவையில் இடம்பெற்றிருந்தனர்.பழங்கால காவியமான அப்பிச்சிமார் காவியம் அவர்களைப் பற்றியது.

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. 1 2  Dr.Mailer Ravindran. *அப்பிச்சிமார் காவியம்*. .
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இரகசிய அருங்காட்சியகத்தில் உள்ள குதிரைக்காதும் வாலும் மனித வடிவும் உடைய தேவதையும், ஆடும் புணரும் மிகவும் புகழ்பெற்ற சிற்பம்
**இரகசிய அருங்காட்சியகம்** அல்லது **இரகசிய அறை** (The **Secret Museum or Secret Cabinet) இத்தாலி நாட்டின் நேப்பில்ஸ் நகரத்தில் அமைந்துள்ளது. பொம்பெயி மற்றும் ஹெர்குலியம் ஆகிய இடங்களில் கண்டெடுக்கப்பட்ட,** 
பண்டைய ரோம் மற்றும் பண்டைய கிரேக்கத்தின் தொன்மையான சிற்றின்ப கலைச் சிற்பங்கள் கொண்ட அருங்காட்சியகமாகும். 

பண்டைய இந்தியாவின் இலக்குமியின் நிர்வாண யானைத் தந்தத்திலாலான சிலை இவ்வருங்காட்சியகத்தில் வைக்கப்பட்டுள்ளது. 

இந்த இரகசிய அருங்காட்சியகத்தைக் காண மரியாதைக்குரிய, நன்கு படித்த நன்னடத்தை கொண்டவர்களுக்கு மட்டுமே அனுமதி அளிக்கப்படுகிறது.

இதனையும் காண்க
--------------

* யானைத் தந்தத்திலான இலக்குமியின் சிற்பம்

மேற்கோள்கள்
-----------

1. ↑  The Royal Museum at Naples
2. ↑  THE SECRET MUSEUM
3. ↑  The Secret Museum
[*தொடர்பிழந்த இணைப்பு*]
4. ↑  The Secret Museum: The treasures too fragile or too precious to go on display

வெளி இணைப்புகள்
---------------

விக்கிமீடியா பொதுவகத்தில்,  
 ***Secret Cabinet in the Museo Archeologico (Naples)***   
என்பதின் ஊடகங்கள் உள்ளன. 

* The Secret Cabinet
* Erotica collections பரணிடப்பட்டது 2007-09-09 at the வந்தவழி இயந்திரம் photographs
* BBC Radio: Pompeii

மேலும் படிக்க
-------------

* Michael Grant and Antonia Mulas, *Eros in Pompeii: the Erotic Art Collection of the Museum of Naples*. New York: Stewart, Tabori and Chang, 1997 (translated from the original 1975 Italian edition).
* Walter Kendrick, *The Secret Museum: Pornography in Modern Culture* (Berkeley: University of California Press, 1996) ISBN 0-520-20729-